પેપ્લમ ટૉપ સાથે ઍક્સેસરીઝ સિલેક્ટ કરતી વખતે ખૂબ કાળજી રાખવી. પેપ્લમ ટૉપ મોટે ભાગે ક્લોઝ નેકના જ હોય છે, જેથી જે કલરનું ટૉપ હોય એના કૉન્ટ્રાસ્ટ કલરમાં સ્ટેટમેન્ટ નેકપીસ પહેરી શકાય. જો તમે નેકપીસ ન પહેરવા માગતા હો તો કાનમાં સ્ટડ પહેરવા. પેપ્લમ ટૉપ્સ એની પૅટર્નને કારણે એટલાં ગ્રેસફુલ અને વૉલ્યુમાઇઝ્ડ લાગે છે કે એની સાથે વધારે ઍક્સેસરી પહેરવાની જરૂર પડતી નથી. માત્ર એક નેકપીસ અથવા સ્ટડ કે હાથમાં એક રિંગ પહેરી હોય તો પણ વધારે કંઈ પહેરવાની જરૂર લાગતી નથી. પેપ્લમ ટૉપ સાથે ખાસ કરીને હીલ્સ પહેરવી, જેના લીધે ટૉપનો લુક બરાબર મેઇન્ટેન થાય. પેપ્લમ ટૉપ સાથે સૉફ્ટ કર્લ સારા લાગે અથવા તો ટાઇડ હેર.